《斋居喜雨》
明代·许友

细草如孤岸，春船系碧桐。晓晴山梦里，残月柳丝中。

佛古人心寂，阶荒鬼语工。通宵煨药饵，瓦灶火犹红。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。